CELEX: 62020TN0496
Language: fi
Date: 2020-08-03 00:00:00
Title: Asia T-496/20: Kanne 3.8.2020 – CRII-GEN ym. v. komissio

5.10.2020   
            
            
               FI
            
            
               Euroopan unionin virallinen lehti
            
            
               C 329/19
            
         
      Kanne 3.8.2020 – CRII-GEN ym. v. komissio
      (Asia T-496/20)
      (2020/C 329/37)
      Oikeudenkäyntikieli: ranska
      
         Asianosaiset
      
      
         Kantajat: Comité de recherche et d’information indépendantes sur le génie génétique (CRII-GEN) (Pariisi, Ranska) ja kuusi muuta kantajaa (edustaja: asianajaja C. Lepage)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan käsiteltävän kanteen tutkittavaksi
               
            
                  —
               
               
                  kumoamaan riidanalaisen päätöksen
               
            
                  —
               
               
                  velvoittamaan Euroopan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komission 17.6.2020 antamasta päätöksestä hylätä kantajien oikaisuvaatimus, jossa vaadittiin glyfosaatille annetun hyväksynnän peruuttamista, nostamansa kanteen tueksi kantajat vetoavat yhteen ainoaan kanneperusteeseen, joka koskee ennalta varautumisen periaatteen soveltamatta jättämistä. Kantajien mukaan ennalta varautumisen periaatteen nojalla on nimittäin oikeutettua toteuttaa rajoittavia toimenpiteitä glyfosaatin hyväksynnän osalta, mikä johtaa sen hyväksynnän uudelleentarkasteluun tai jopa peruuttamiseen. Ne väittävät tämän osalta, että lukuisat tutkimukset osoittavat glyfosaatin ja sen johdannaistuotteiden syöpää ja hormonaalista haittaa aiheuttavan riskin. Ne väittävät lisäksi, että vähitellen havaittu ilmakehää saastuttavien torjunta-aineiden ja Covid-19:n välinen yhteys merkitsee väistämättä glyfosaatin hyväksynnän uudelleen tarkastelua nämä uudet olosuhteet huomioiden.